Maliar fľaše z Louvru

Maliar fľaše z Louvru ( „Painter of the Louvre Bottle“) je konvenčné meno gréckeho maliara váz z Apúlie, pôsobiaceho približne v rokoch 330 až 300 pred Kr.

Maliar fľaše z Louvru, žiak Maliara z Lecce 1075, výrazným spôsobom ovplyvnil tvorbu váz zdobených technikou vázovej maľby typu Gnathia v tzv. strednom období ich výroby. S jeho dielňou sa spája zavedenie viacerých noviniek, ryté línie vymedzujúce obrazové pole nahradili maľované, zaviedol sa tzv. nový  „typ viniča“, ktorý sa maľoval v bielej, žltej alebo zlatej farbe (predtým sa maľovali iba v žltej farbe) s cikcakovitou stopkou, so zložitými úponkami a strapcami a uplatnenie rebrovania (ktoré sa v neskoršej fáze Gnathie stalo štandardom). Opäť sú zastúpené lékythoi, fľaše, ale i lebétes s okrídlenými ženskými hlavami a visiacimi maskami hetairai, často s tzv. „melónovým účesom“. Na niektorých vázach sú znovu zobrazené celé postavy a scény, ale v novom štýle. Erótov v podobe dospelých ľudí nahradili malé bacuľaté deti s drobnými krídelkami. 

 Referencie 




Kategória:Maliari starovekého Grécka